**Ministru kabineta rīkojuma projekta "Par zemes reformas pabeigšanu Liepājas pilsētā" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma "Par zemes reformu Latvijas Republikas pilsētās" 34. pants, kas nosaka, ka lēmumu par zemes reformas pabeigšanu attiecīgās pašvaldības teritorijā pieņem Ministru kabinets, izdodot rīkojumu uz attiecīgās pašvaldības iesnieguma pamata, un Liepājas pilsētas domes 2018. gada 14. jūnija sēdes lēmums Nr. 251 (protokols Nr. 8, 20. §) "Par zemes reformas pabeigšanu Liepājas pilsētā" (turpmāk – Lēmums), ar kuru Liepājas pilsētas dome apliecina, ka Liepājas pilsētas teritorijā ir pabeigts zemes reformas process. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar likuma "Par zemes reformas pabeigšanu pilsētās" 5. panta pirmo daļu zemes reforma novada pašvaldības teritoriālajā vienībā (pilsētā) uzskatāma par pabeigtu, ja ir izpildīti likuma "Par zemes reformu Latvijas Republikas pilsētās" 6., 7. un 8. pantā paredzētie darbi.Pamatojoties uz likuma "Par zemes reformas pabeigšanu pilsētās" 6. pantu, līdz 2014. gada 30. novembrim attiecīgā pašvaldība sagatavo un iesniedz Valsts zemes dienestam (turpmāk – Dienests) paziņojumu par zemes reformas pabeigšanu un pārskatu par zemes reformu reglamentējošos normatīvajos aktos noteikto darbu izpildi, tai skaitā, norādot zemes platības, uz kurām īpašuma tiesības saskaņā ar likumu "Par valsts un pašvaldību zemes īpašuma tiesībām un to nostiprināšanu zemesgrāmatās" (turpmāk – Nostiprināšanas likums) nostiprināmas zemesgrāmatā uz valsts vai pašvaldības vārda, zemes platības un personas, kuras noslēgušas zemes izpirkuma (pirkuma) līgumu ar Ministru kabineta noteiktu institūciju vai kurām atjaunotas zemes īpašuma tiesības, kā arī informāciju par līdzvērtīgas zemes kompensācijas fondā ieskaitīto un neizmantoto zemi. Liepājas pilsētas dome ar Lēmumu apstiprināja Liepājas pilsētas domes sadarbībā ar Dienestu sagatavoto pārskatu par zemes reformu reglamentējošos normatīvajos aktos noteikto darbu izpildi Liepājas pilsētā un apliecināja gatavību pabeigt zemes reformu Liepājas pilsētas teritorijā, lūdzot Dienestam sagatavot Ministru kabineta rīkojuma projektu par zemes reformas pabeigšanu Liepājas pilsētā.Atbilstoši Nekustamā īpašuma valsts kadastra informācijas sistēmas datiem pārskata par zemes reformu reglamentējošos normatīvajos aktos noteikto darbu izpildi Liepājas pilsētā sagatavošanas brīdī, t.i., 2018. gada 11. maijā, Liepājas pilsētas platība sastādīja 10317,27 ha, no kuras 33,34 % jau bija ierakstīti zemesgrāmatā.No 66,66 % Liepājas pilsētas kopplatības zemesgrāmatā neierakstītās zemes 0,08 % (7 zemes vienības) sastādīja zeme, par kuru pieņemti zemes komisiju atzinumi par īpašuma tiesību atjaunošanu, 0,02 % (30 zemes vienības) – fizisku un juridisku personu tiesiskajā valdījumā esošā zeme, 11,92 % (955 zemes vienības) – pašvaldībai piekritīgā zeme, 0,15 % (45 zemes vienības) – rezerves zemes fonda zeme, 9 % (57 zemes vienības) – valstij piekritīgā zeme, 0,53 % (66 zemes vienības) – zemes reformas pabeigšanai paredzētā zeme, bet lielāko daļu – 44,96 % (16 zemes vienības) sastādīja valsts īpašumā uz likuma pamata reģistrētā zeme (līdz 06.04.2017. - publisko ūdeņu zeme).Ņemot vērā to, ka Lēmumā ir skaitliskas kļūdas par pārskatā par zemi ietverto Nekustamā īpašuma valsts kadastra informācijas sistēmā reģistrēto zemes vienību skaitu, šajā sākotnējās ietekmes novērtējuma ziņojumā (anotācijā) statistiskā informācija par Nekustamā īpašuma valsts kadastra informācijas sistēmas datiem 2018. gada 11. maijā norādīta atbilstoši pārskatā par zemi iekļauto zemes vienību skaitam.Atbilstoši Nekustamā īpašuma valsts kadastra informācijas sistēmā reģistrētajiem datiem un pārskatā par zemes reformu reglamentējošos normatīvajos aktos noteikto darbu izpildi sniegtajai informācijai visām zemesgrāmatā neierakstītajām zemes vienībām ir noteikts to piederības vai piekritības statuss un tas atbilst pašvaldības rīcībā esošajiem dokumentiem.Ņemot vērā minēto, kā arī, pamatojoties uz likuma "Par zemes reformas pabeigšanu pilsētās" 7. pantu, kur noteikts, ka tieslietu ministrs noteiktā kārtībā iesniedz Ministru kabinetam izskatīšanai Dienesta sagatavotos rīkojuma projektus par zemes reformas pabeigšanu attiecīgā novada pašvaldības teritoriālajā vienībā (pilsētā), ir izstrādāts Ministru kabineta rīkojuma projekts "Par zemes reformas pabeigšanu Liepājas pilsētā". |
| 3. | Projekta izstrādē iesaistītās institūcijas un publiskas personas kapitālsabiedrības | Tieslietu ministrija (Dienests). |
| 4. | Cita informācija | 1. Ministru kabineta rīkojums "Par zemes reformas pabeigšanu Liepājas pilsētā" būs konstatējošs dokuments, līdz ar to tam nav tiešas ietekmes uz sabiedrību, tautsaimniecības attīstību un administratīvo slogu, valsts budžetu un pašvaldību budžetiem.2. Nostiprināšanas likuma 1. pants noteic, ka šis likums reglamentē atbilstoši zemes reformas un valsts un pašvaldību zemes īpašuma privatizācijas un atsavināšanas likumiem valsts un pašvaldību zemes īpašuma tiesības un to nostiprināšanu zemesgrāmatās, kā arī valstij un pašvaldībām piekrītošā zemes īpašuma izmantošanu līdz īpašuma tiesību nostiprināšanai zemesgrāmatās. Tāpat Nostiprināšanas likuma 2., 3., 4., 4.1 un 4.2 panta ievaddaļās ietverto tiesību normu vārdiskā izteiksme norāda, ka, pastāvot likumā noteiktiem nosacījumiem, pašvaldība vai valsts lemj par zemes reformas laikā piekritīgo vai piederīgo zemi valstij vai pašvaldībai. Ievērojot minēto, kā arī Nostiprināšanas likuma 7. pantā, kas bija spēkā līdz 2007. gada 1. augustam, noteikto, ka pēc zemes reformas pabeigšanas bezīpašnieka zeme piekrīt valstij un ierakstāma zemesgrāmatā uz valsts vārda, secināms, ka sākotnēji Nostiprināšanas likumā zemes reformas pabeigšana tika saistīta ar valstij vai pašvaldībai piekritīgās vai piederīgās zemes īpašuma tiesību nostiprināšanu zemesgrāmatā.Saeimas 2007. gada 21. jūnijā pieņemtais likums "Grozījumi likumā "Par valsts un pašvaldību zemes īpašuma tiesībām un to nostiprināšanu zemesgrāmatās"", ar kuru cita starpā tika izslēgts Nostiprināšanas likuma 7. pants, norāda, ka likumdevējs izšķīries par elastīgāku risinājumu un pieļāvis, ka īpašuma tiesības nostiprināmas arī pēc lēmuma par zemes reformas pabeigšanu pieņemšanas.Ņemot vērā iepriekš minēto, Ministru kabineta rīkojuma par zemes reformas pabeigšanu pieņemšana nevar būt šķērslis īpašuma tiesību nostiprināšanai ne valstij vai pašvaldībai uz zemi, kura tai piederējusi vai piekritusi zemes reformas laikā un par kuras piederību vai piekritību pieņemti attiecīgi lēmumi, ne arī privātpersonai.3. Lēmuma noraksts un pārskats atbilstoši Ministru kabineta 2009. gada 7. aprīļa noteikumu Nr. 300 "Ministru kabineta kārtības rullis" 76. punktam divu darbdienu laikā pēc Valsts sekretāru sanāksmes tika nosūtīti atzinuma sniedzējiem. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Projekts šo jomu neskar. |

Iesniedzējs:

tieslietu ministrs Dzintars Rasnačs

Rolava 67038632

Arta.Rolava@vzd.gov.lv